**Paskaidrojuma raksts**

**par Ogres novada pašvaldības saistošajiem noteikumiem Nr.16/2022 “Grozījumi Ogres novada pašvaldības 2022. gada 27. janvāra saistošajos noteikumos Nr. 5/2022 “Par Ogres novada pašvaldības 2022.gada konsolidēto budžetu”**

Pamatojoties uz Ogres novada pašvaldības budžeta izpildes analīzi gan ieņēmumos, gan izdevumos, papildus piešķirtajām mērķdotācijām vispārējās un pirmsskolas izglītības iestāžu pedagogu darba samaksai piemaksa par izglītības pakalpojumu nepārtrauktības nodrošināšanu Covid-19 laikā (MK 2022. 15. 03. rīk. Nr. 189), vienreizējām piemaksām Covid-19 laikā profesionālās ievirzes izglītības iestāžu pedagogiem un par epidemioloģisko nosacījumu, loģistikas un darba organizācijas procesa nodrošināšanu izglītības iestādēs Covid-19 pandēmijas laikā (MK rīk. Nr.140, 01.03.2022). Ogres novada pašvaldības pieņemtajiem lēmumiem un izmaksām saistībā ar iepirkumu komisijas pabeigtām iepirkuma procedūrām, Ogres novada pašvaldības 2022. gada 28. jūlija budžeta grozījumos apkopoti sekojoši grozījumu priekšlikumi:

* precizētas ieņēmumu prognozes;
* precizēti izdevumi pamatbudžetā pa valdības funkcionālajām kategorijām un ekonomiskās klasifikācijas kodiem;
* precizēta pamatbudžeta finansēšanas daļa.

**Ogres novada pašvaldības ieņēmumi**

Ogres novada pašvaldības pamatbudžeta ieņēmumi saskaņā ar grozījumiem ir **82 554 421 eiro**, kas, salīdzinot ar sākotnēji apstiprināto budžetu, ir palielināti par **1 569 708 eiro**.

|  |  |  |  |  |
| --- | --- | --- | --- | --- |
| **Ieņēmumi** | **2022.gada sākotnējais budžets EUR** | | **Grozījumi** | **2022.gada koriģētais budžets EUR** |
| Nodokļu ieņēmumi | 48 738 166 | 737 423 | | 49 475 589 |
| Nenodokļu ieņēmumi | 476 908 | 99 221 | | 576 129 |
| Maksas pakalpojumi un citi pašu ieņēmumi | 5 181 178 | 13 255 | | 5 194 433 |
| Ārvalstu finanšu palīdzība | 19 107 | 32 724 | | 51 831 |
| Pašvaldību saņemtie transferti no valsts budžeta daļēji finansētām atvasinātām publiskām personām | 225 144 | 0 | | 225 144 |
| Valsts budžeta transferti | 25 774 210 | 687 085 | | 26 461 295 |
| Pašvaldību budžetu transferti | 570 000 | 0 | | 570 000 |
| **KOPĀ :** | **80 984 713** | **1 569 708** | | **82 554 421** |

*1.tabula Ogres novada pašvaldības ieņēmumu izmaiņas 2022. gada jūlija grozījumos.*

Palielinājumu pamatā veido nodokļu ieņēmumu pārpilde, realizēto projektu saņemtās Eiropas Savienības investīcijas un valsts mērķdotācijas vispārējās, interešu izglītības un pirmsskolas izglītības iestāžu pedagogu darba samaksai un sociālās apdrošināšanas obligātajām iemaksām Covid-19 laikā.

**Nodokļu ieņēmumi** 2022. gada jūlija budžeta grozījumos nodokļu ieņēmumi tiek palielināti par **737 423** **eiro** sakarā ar ieņēmumu pārpildi pret plānoto: **iedzīvotāju ienākuma nodoklis** palielināts par 736 623 eiro un **nekustamā īpašuma nodoklis** par 800 eiro.

**Nenodokļu ieņēmumi:** 2022. gada jūlija budžeta grozījumos šieieņēmumi palielinās par **99 221 eiro.** Pamatā tas ir saistīts ar to, ka ieņēmumi no pašvaldības īpašuma iznomāšanas un pārdošanas saskaņā ar lēmumiem palielinās par 49 753 eiro Madlienas pagasta pārvaldē un par 33 100 eiro Ķeipenes pagasta pārvaldē.

**Valsts budžeta transferti:** tie ir ieņēmumi, ko pašvaldība saņem no valsts budžeta konkrētam mērķim. 2022. gada budžeta grozījumos šie ieņēmumi palielinās par **687 085 eiro.** Plānotas papildu valsts mērķdotācijas vispārējās un pirmsskolas izglītības iestāžu pedagogu darba samaksai piemaksa par izglītības pakalpojumu nepārtrauktības nodrošināšanu Covid-19 laikā (MK 2022. 15. 03. rīk. Nr. 189), vienreizējām piemaksām Covid-19 laikā profesionālās ievirzes izglītības iestāžu pedagogiem un par epidemioloģisko nosacījumu, loģistikas un darba organizācijas procesa nodrošināšanu izglītības iestādēs Covid-19 pandēmijas laikā (MK rīk. Nr.140, 01.03.2022) 307 988 eiro apmērā.

Precizēti transfertos no valsts budžeta Ogres novada pašvaldībai 2022. gada jūlija budžeta grozījumos projektu ieņēmumi, attiecīgi gan samazināti, gan palielināti tiem plānotie ieņēmumi.

**Budžeta iestāžu ieņēmumi** 2022. gada 28. jūlija budžeta grozījumos ir palielināti par **13 255 eiro**. **Ārvalstu finanšu palīdzības** ieņēmumi palielināti par **32 724 eiro.**

**Ogres novada pašvaldības budžeta izdevumi**

Ogres novada pašvaldības 2022. gada pamatbudžeta izdevumu daļā precizēti izdevumi pa funkcionālajām kategorijām un ekonomiskās klasifikācijas kodiem, kopumā izdevumus palielinot par **6 296 214 eiro**, tas pamatā saistīts ar projektu izmaksu un energoresursu straujo sadārdzināšanos.

|  |  |  |  |
| --- | --- | --- | --- |
| **Izdevumi** | **2022.gada sākotnējais budžets EUR** | **Grozījumi** | **2022.gada koriģētais budžets EUR** |
| **Izpildvaras institūcijas** | 6 814 467 | 76 190 | 6 890 657 |
| **Pašvaldības parāda darījumi** | 257 139 | 0 | 257 139 |
| Vispārēja rakstura transferti no pašvaldību budžeta valsts budžetam | 8000 | 22 092 | 30 092 |
| Pašvaldību savstarpējie norēķini | 690 000 | 0 | 690 000 |
| Izdevumi neparedzētiem gadījumiem | 1 491 976 | -1 269 671 | 222 305 |
| **Sabiedriskā kārtība un drošība** | 1 447 415 | 44 775 | 1 492 190 |
| **Ekonomiskā darbība (bez autotransp.)** | 1 873 266 | -281 554 | 1 591 712 |
| **Autotransports** | 5 909 424 | 337 326 | 6 246 750 |
| **Vides aizsardzība** | 4 124 623 | 581 605 | 4 706 228 |
| **Pašvaldības teritoriju un mājokļu apsaimniekošana** | 14 252 428 | -56 693 | 14 195 735 |
| **Veselības aprūpei** | 574 204 | 0 | 574 204 |
| **Atpūta, kultūra un reliģija** | 8 917 920 | 49 752 | 8 967 672 |
| **Izglītība** | 57 507 059 | 6 056 187 | 63 563 246 |
| **Sociālai aizsardzībai** | 11 827 370 | 736 205 | 12 563 575 |
| **KOPĀ :** | **115 695 291** | **6 296 214** | **121 991 505** |

*2.tabula Ogres novada pašvaldības izdevumu izmaiņas 2022.gada jūlija grozījumos.*

**Vispārējie vadības dienesti -** izdevumi samazināti par **1 171 389 eiro**. Izpildvaras un likumdošanas varas institūciju (pašvaldības pārvaldes un domes deputātu funkcijām) darbības nodrošināšanai izdevumi palielināti par 76 190 eiro.

Vispārēja rakstura transferti no pašvaldību budžeta valsts budžetam palielināti par 22 092 eiro.

Izdevumi neparedzētiem gadījumiem, saskaņā ar lēmumiem samazināti par 1 269 671 eiro.

**Sabiedriskā kārtība un drošība -** izdevumi 2022. gada jūlija budžeta grozījumos palielināti par **44 775 eiro** pašvaldības policijai.

**Ekonomiskā darbība -** izdevumi 2022. gada jūlija budžeta grozījumos palielināti par **55 772 eiro**. Sakarā ar materiālu izmaksu pieaugumu ir precizēti 2022.gadā plānotie izdevumi ceļu remontiem, kuru realizācija tika uzsākta 2021.gadā un bija ņemti kredīti Covid-19 izraisītās krīzes seku mazināšanai un novēršanai palielināti par 198 585 eiro, kā arī Ministru kabinets 2022.gada 31.maija sēdē atbalstīja Ogres novada pašvaldības augstas gatavības projektu “Klinšu kāpšanas sienas Zvaigžņu iela 11 piebraucamais ceļš”, piešķirot mērķdotāciju 75 097.50 eiro apmērā. Šī projekta kopējās izmaksas ir 100 351 eiro. Savukārt plānotā projekta “Ēkas “Krievskola” kā tūrisma informācijas centra ar amatniecības darbnīcām ēkas būvniecība” 315 717 eiro netika atbalstīts. Pagastos Ekonomiskajai darbībai izdevumi palielināti par 29 525 eiro.

**Vides aizsardzība -** izdevumi palielināti par **581 605 eiro**, tai skaitā:

* 568 425 eiro Ogrē, Ikšķilē, Ķegumā, Lielvārdē un to pagastos;
* -9 620 eiro Madlienā;
* 22 800 eiro Ķeipenē.

Pamatā izdevumu pieaugums 507 109 eiro apmērā saistīts ar augstas gatavības projekta “Ēkas Skolas ielā 4, Ikšķilē, energoefektivitātes uzlabošana un pārbūve par pašvaldības daudzfunkcionālu pakalpojumu centru” realizāciju.

**Pašvaldības teritoriju un mājokļu apsaimniekošana -** izdevumi samazināti par **56 693 eiro**. Netika apstiprināts 2022.gada budžetā plānotais projekts “Kompleksu apsaimniekošanas pasākumu īstenošana NATURA 2000 teritorijā dabas parkā "Ogres ieleja"”, bet savukārt Ministru kabinets 2022.gada 31.maija sēdē atbalstīja Ogres novada pašvaldības augstas gatavības projekta "Jauniešu māja" Brīvības 40, Ogrē pārbūve papildus darbus par 86 876 eiro.

**Atpūta, kultūra un reliģija -** izdevumi palielināti par **49 752 eiro**. Pamatā palielinājums ir saistīts ar izdevumiem Ogres centrālai bibliotēkai – papildus 47 665 eiro jaunās ēkas apdrošināšanai un elektrības izdevumu segšanai.

**Izglītība -** izdevumi palielināti par **6 056 187 eiro**, tai skaitā pedagogu darba samaksai un darba devēja sociālajām iemaksām izdevumi palielināti par 307 988 eiro. Izglītības iestādēs sakarā ar gāzes un elektrības cenu pieaugumu izdevumi palielināti par 281 937 eiro.

Finansējums “Pārējā citur neklasificētā izglītība” (izglītības projektu realizācijai) palielināts par 4 945 254 eiro. Pamatā tas ir saistīts ar ES projekta 8.1.2.SAM "Uzlabot vispārējās izglītības iestāžu mācību vidi Ogres novadā" veicamo darbu sadārdzinājumu – 4 342 489 eiro. Ir apstiprināti arī divi jauni projekti, kurus paredzēts nodot ekspluatācijā 2023.gadā: “Jaunas VPII ēkas būvniecība pie Lielvārdes pamatskolas” - 2022.gadā paredzēts apgūt 594 000 eiro un “Kaibalas skolas pārbūve par pirmsskolas izglītības iestādi” -2022.gadā paredzēts apgūt 165 647 eiro.

**Sociālā aizsardzība -** 2022. gada budžeta grozījumos izdevumi palielināti par **736 205 eiro**, pamatā tas ir saistīts ar pabalstiem ukraiņu bēgļiem un iedzīvotājiem, kuri sniedz atbalstu ukraiņu bēgļu izmitināšanai.

**Ogres novada pašvaldības budžeta FINANSĒŠANA**

**Kredītsaistības**

Ogres novada pašvaldībai 2022. gada jūlija budžeta grozījumos plānoto aizņēmumu apjoms palielināts par 5 072 329 eiro.

|  |  |  |  |  |
| --- | --- | --- | --- | --- |
| Nr. p.k. |  | 2022.g. plānotie kredīti (EUR) | Grozījumi | Koriģēti 2022.g. plānotie kredīti (EUR) |
| 1 | 8.1.2.SAM "Uzlabot vispārējās izglītības iestāžu mācību vidi Ogres novadā" | 21 290 315 | 4 342 489 | 25 632 804 |
| 2 | ERAF "Pakalpojumu infrastruktūras attīstība deinstitualizācijas plānu īstenošanai" | 2 394 808 |  | 2 394 808 |
| 3 | Ogres pašvaldības ēkas Skolas ielā 12, Ogrē energoefektivitātes paaugstināšana izmantojot atjaunojamos energoresursus Projekta Nr. 4.2.2.0/20/I/009 | 529 925 |  | 529 925 |
| 4 | Madlienas ielas seguma atjaunošana un lietus ūdens kanalizācijas sistēmas izveide realizācijai | 116 703 |  | 116 703 |
| 5 | Lauberes ielas seguma atjaunošana un lietus ūdens kanalizācijas sistēmas izveide realizācijai | 99 318 |  | 99 318 |
| 6 | Bezdelīgu ielas seguma atjaunošana un lietus ūdens kanalizācijas sistēmas izveide realizācijai | 91 625 |  | 91 625 |
| 7 | Jaunu Pašvaldības pakalpojumu sniegšanas veidu attīstība 2, realizācijai | 161 568 |  | 161 568 |
| 8 | Projekts “Ceļa pārbūve “Dubkalnu ezera meži”” realizācijai | 299 985 | 61 040 | 361 025 |
| 9 | Saules prospekta, Ogrē pārbūve | 420 807 |  | 420 807 |
| 10 | SIA "Lielvārdes Remte" pamatkapitāla palielināšanai KF projekta "Ūdenssaimniecības pakalpojumu attīstība Lielvārdē 3.kārta" īstenošanai | 1 971 150 |  | 1 971 150 |
| 11 | Jaunas VPII ēkas būvniecība pie Lielvārdes pamatskolas |  | 528 000 | 528 000 |
| 12 | Kaibalas skolas pārbūve par pirmsskolas izglītības iestādi |  | 140 800 | 140 800 |
|  | **Kopā:** | **27 376 204** | **5 072 329** | **32 448 533** |

*3.tabula Ogres novada pašvaldības plānoto kredītu izmaiņas 2022. gada jūlija grozījumos.*

Uz 2022. gada 21. jūliju Ogres novada pašvaldībai ir 89 aizņēmumu līgumi (2022.gadā ir noslēgti 3 jauni aizņēmumu līgumi). Kredītu atmaksai 2022. gada jūlija budžeta grozījumos izdevumi palielināti par 337 886 **eiro**.

|  |  |
| --- | --- |
| **Projekta nosaukums** | **Palielinās Valsts kasei atgriežamais kredīts** |
| Siltumnīcefekta gāzu emisiju samazināšana izbūvējot Ogres Centrālo bibliotēkas ēku | **337 886** |

*4.tabula Ogres novada pašvaldības kredītu atmaksu izmaiņas 2022. gada jūlija grozījumos.*

Ogres novada pašvaldības 2022.gada jūlija budžeta grozījumos tika apstiprināti ieguldījumi Ogres novada pašvaldības SIA “Ikšķiles māja” pamatkapitālā 13 447 euro apmērā, kas saskaņā ar Ikšķiles novada pašvaldības 2021.gada 27.janvāra lēmumu (prot. Nr.1/2021) 2021.gadā netika pārskaitīti.

Līdzekļu atlikumu uz gada beigām 2022. gada jūlija grozījumos plānots samazināt par **5 510 eiro** divās pagasta pārvaldēs:

* 3 810 eiro Suntažos;
* 1 700 eiro Taurupē.

Ogres novada domes priekšsēdētājs E. Helmanis